*Spis č.: 13-A2-2022* **Správa mestskej zelene v Košiciach**

Rastislavova 79, 040 01 Košice

**Výzva na predloženie ponuky**

pre zákazku s nízkou hodnotou v rámci postupu verejného obstarávania podľa § 117 Zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ZVO) a platnej vnútropodnikovej Smernice č. 04/2022 o verejnom obstarávaní.

**1. Identifikácia verejného obstarávateľa:**

**Názov:** Správa mestskej zelene v Košiciach, príspevková organizácia

**IČO:** 17078202

**IČ DPH:** SK2021157556

**Štatutárny orgán:** Ing. Marta Popríková – riaditeľka

**Kontaktná osoba:**

Ing. Marcela Kaduková – sam. odb. ref. pre VO, e-mail: kadukova@smsz.sk, tel. 055/7263 409

Komunikácia pre uvedenú zákazku sa uskutočňuje prostredníctvom systému na elektronickú komunikáciu – JOSEPHINE: <https://josephine.proebiz.com/sk>

O prípadné vysvetlenie výzvy a ďalších podkladov je potrebné požiadať včas.

 **S í d l o**

**Obec (mesto):** Košice

**PSČ:** 040 01

**Ulica:** Rastislavova č. 79

**Telefón:** 055/7263 403

**Internetová adresa:** [www.smsz.sk](http://www.smsz.sk)

**2. Názov predmetu zákazky – realizácia stavby:**

„**XVI. Etapa rekonštrukcie objektov stabilizujúcich sídlisko Dargovských hrdinov v Košiciach**“.

**3. Opis predmetu zákazky:**

Územie sídliska Dargovských hrdinov sa zásadne odlišuje od rovinných stavenísk, a to z hľadiska svahovitosti a členitosti terénu, i z hľadiska inžiniersko-geologických a hydrogeologických pomerov staveniska.

Tieto špecifické pomery staveniska si vyžiadali osobitné technicko-organizačné opatrenia v priebehu prípravy a realizácie výstavby a vyžadujú si osobitný prístup i počas užívania a údržby vybraných zariadení sídliska tak, aby v priebehu dlhodobého užívania územia a objektov sídliska bola zachovaná stabilita a nedošlo ku zhoršovaniu, alebo narušeniu geologických pomerov územia. Z uvedeného dôvodu bola vypracovaná realizačná projektová dokumentácia na základe ktorej bude realizovaná stavba: **XVI. etapa rekonštrukcie objektov stabilizujúcich Sídlisko Dargovských hrdinov v Košiciach.**

Predmetom verejného obstarávania je obnova horizontálnych vrtov a objektov stabilizujúcich sídlisko DH Košice. Celkom sa jedná o rekonštrukciu piatich horizontálnych odvodňovacích vrtov (označenie HV) a doplňujúcich monitorovacích vrtov hydrogeologických (označenie HG) a inklinometrické vrty (označenie I.V.).

Obnovované HV budú realizované na stanovisku v novej šachte, celková dĺžka HV bude 425bm. Súčasťou stanoviska bude pre odvodnenie HV zriadený vsakovací objekt - vsakovací vrt hĺbky 45m, ktorý odvedie stabilizačné vody vytekajúce z vrtov mimo aktívnu zónu zosuvu.

Územie XVI. Etapy obnovy HV a monitorovacích vrtov sa nachádza v priestore Mestskej časti Košice - Dargovských hrdinov na parcelách: 1604/89 pre HV, 1604/89, 525/9, 1978/3 pre I.V., 1604/89 pre HG. Všetky parcely sa nachádzajú v katastrálnom území Furča a sú vo vlastníctve mesta Košice.

Rozsah a detailné technické riešenie je opísané v realizačnej projektovej dokumentácii, ktorá tvorí prílohu č. 4 tejto výzvy.

**4. Predpokladaná hodnota zákazky:** 176 980,30 € bez DPH

**5. Množstvo alebo rozsah predmetu zákazky: Celý predmet zákazky**

**6. Základné zmluvné podmienky:**

* Miesto plnenia predmetu zákazky:

okres: Košice III, Obec: Košice – Dargovských hrdinov,

 katastrálne územie: Furča, parcely č. 1604/89, 525/9, 1978/3

* Realizácia prác:

 1. etapa: Od zahájenia prác – do 31.12.2022

 2. etapa: Od január 2023 – do september 2023

* Termín ukončenia prác: 09/2023
* Splatnosť faktúr: **Do 30 dní** od jej doručenia.
* Zmluvné podmienky – Zmluva o dielo (príloha č. 3 tejto Výzvy) bude uzatvorená s úspešným uchádzačom s dobou účinnosti do 09/2023, uzatvorená najneskôr po právoplatnosti stavebného povolenia do 10 kalendárnych dní.
* Neoddeliteľnou súčasťou Zmluvy o dielo je výkaz výmer a cenová ponuka.
* Záručná doba: **5 rokov** na vykonané práce.
* Predmet zákazky bude financovaný z finančných prostriedkov pridelených nadriadeným orgánom verejného obstarávateľa na základe faktúry bez zálohovej platby. Fakturácia sa uskutoční po realizácii jednotlivých objektov v zmysle objektovej skladby uvedenej v projektovej dokumentácii a po prevzatí diela resp. jeho časti (stav. objektu) verejným obstarávateľom, a to v dvoch fakturačných celkoch:

1. - za rok 2022 výška fakturovanej sumy 136 200,- € s DPH,

2. - za rok 2023 (do termínu ukončenia diela) zostatková suma podľa PRN,

**Nakoľko je zhotovenie diela plánované počas dvoch etáp (t.j. práce v roku 2022 a práce v roku 2023), zhotoviteľ je povinný rozvrhnúť práce tak, aby v prvej etape, t.j. v roku 2022, vykonal práce v objeme 136 200,- € s DPH. Zvyšné práce je zhotoviteľ povinný uskutočniť v druhej etape, t. j. v roku 2023. V prípade nedodržania tohto ustanovenia, objednávateľ nezaplatí a neprevezme zhotoviteľovi práce, ktoré budú prekračovať dohodnutý rozsah.**

* Faktúra musí obsahovať náležitosti daňového dokladu. Súčasťou faktúry musí byť dodací list potvrdený verejným obstarávateľom.
* Verejný obstarávateľ si vyhradzuje právo vrátiť faktúru v prípade, že nemá všetky náležitosti daňového dokladu, alebo nebude po vecnej alebo formálnej stránke správne vyhotovená. Nová lehota splatnosti začne plynúť dňom doručenia správne vyhotoveného daňového dokladu objednávateľovi.
* Verejný obstarávateľ neposkytuje zálohy ani preddavky na plnenie zmluvy.

**7. Lehota na predloženie cenovej ponuky:** Do **06.07.2022** do 10:00 hod.

**8. Cena a spôsob určenia ceny:**

* + - * Cena za predmet zákazky musí zahŕňať všetky náklady v zmysle tejto výzvy na predloženie cenovej ponuky.
* Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v eurách.
* Cena za obstarávaný tovar súvisiaci s dodaním predmetu zákazky musí byť stanovená podľa zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách.
* Uchádzač predloží po preštudovaní projektu, prípadne po obhliadke terénu, návrh ceny, za ktorú zrealizuje požadované práce.
* Uchádzač predloží vyplnený výkaz výmer (súčasť projektovej dokumentácie – príloha č. 4 tejto Výzvy) za nasledovných podmienok:

Výkaz výmer predložený verejným obstarávateľom (samostatne pre každý objekt**)** počíta s maximálnym rozsahom ako zemných prác, tak aj prác s prípravou zariadenia staveniska a samotných stavebných objektov. **Uchádzač doplní ceny položiek** podľa vlastného uváženia a technických schopností uchádzača, ktoré sú potrebné k realizácii vrtov podľa projektu **pre každý objekt samostatne**.

Všetky náklady na práce, ktoré nie sú osobitne uvedené v položkách výkazu výmer, ale s požadovanými prácami bezprostredne súvisia, je potrebné započítať do príslušnej položky a súčasne uchádzač uvedie druh činnosti.

* Navrhovaná zmluvná cena musí obsahovať cenu za požadovaný predmet zákazky. Uchádzač vyplní **Prílohu č. 1 – Ponuka uchádzača,** súčasne predloží aj vyplnený výkaz výmer. **Uvedené dokumenty budú tvoriť neoddeliteľnú súčasť zmluvy.**
* Ak je uchádzač platcom dane z pridanej hodnoty, navrhovanú cenu uvedie v zložení:
* Navrhovaná cena bez DPH
* DPH v zmysle platných právnych predpisov
* Cena celkom vrátane DPH
* Ak uchádzač nie je platcom DPH, DPH nebude v ponuke uvádzať. Súčasne na túto skutočnosť v ponuke upozorní.
* Uchádzač predloží celkovú cenu za predmet zákazky v číselnom vyjadrení a slovnom vyjadrení.

**9. Predkladanie dokladov a ponuky:**

Ponuka je vyhotovená elektronicky a vložená do systému JOSEPHINE umiestnenom na webovej adrese https://josephine.proebiz.com/.

- Uchádzač má možnosť sa registrovať do systému JOSEPHINE pomocou vyplnenia registračného formulára a následným prihlásením.

- Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky“.

- **V predloženej ponuke prostredníctvom systému JOSEPHINE musia byť pripojené požadované naskenované doklady** (odporúčaný formát je .pdf) tak, ako je uvedené v bode 13. tejto Výzvy a **vyplnenie celkovej ceny za predmet zákazky, uvedenej v elektronickom formulári**. Doklady musia byť k termínu predloženia ponuky platné a aktuálne. Ak ponuka obsahuje dôverné informácie, uchádzač ich v ponuke viditeľne označí.

- Uchádzač predkladá ponuku v slovenskom alebo českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku. Ponuka musí byť predložená v čitateľnej a reprodukovateľnej podobe.

**10. Kritéria na vyhodnotenie ponúk:**

Jediným kritériom na vyhodnotenie ponúk je **najnižšia cena v EUR s DPH za celý predmet zákazky**.

Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za predmet zákazky v EUR s DPH. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za predmet zákazky, na treťom mieste sa umiestni uchádzač s treťou najnižšou celkovou cenou za predmet zákazky atď.

Cena sa bude hodnotiť s DPH, ak je uchádzač platcom DPH. Ak uchádzač platcom DPH nie je, potom sa hodnotí cena celkom, teda bez DPH.

**11. Vyhodnotenie ponúk:**

Verejný obstarávateľ po uplynutí lehoty na predkladanie ponúk vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí, z hľadiska uplatnenia kritéria na vyhodnotenie ponúk.

 V prípade, ak z predložených dokladov nemožno posúdiť ich platnosť, verejný obstarávateľ elektronicky požiada uchádzača, ktorý sa umiestnil na prvom mieste v systéme JOSEPHINE prostredníctvom okna „KOMUNIKÁCIA“ o vysvetlenie predložených dokladov. Vysvetlenie uchádzač doručí elektronicky v systéme JOSEPHINE prostredníctvom okna „KOMUNIKÁCIA“.

 V prípade, ak ponuka uchádzača, ktorý sa umiestnil na prvom mieste nebude spĺňať požiadavky verejného obstarávateľa, pristúpi k vyhodnoteniu ponuky uchádzača, ktorý sa umiestnil v poradí na nasledujúcom mieste.

 Uchádzačom, ktorí nesplnia požiadavky na predmet zákazky zašle verejný obstarávateľ správu s názvom „Oznámenie o vylúčení“, ktorú elektronicky doručí v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný aj prostredníctvom notifikačného e-mailu na e-mailovú adresu zadanú pri registrácii.

**12. Výsledok cenovej ponuky: Zmluva o dielo**

S úspešným uchádzačom bude uzatvorená Zmluva o dielo s dobou účinnosti do 09/2023. Záväzný návrh Zmluvy o dielo tvorí príloha č. 3 tejto Výzvy.

 Verejný obstarávateľ určuje svoje obchodné podmienky predmetu zákazky v Zmluve o dielo, ktorá bude uzavretá s úspešným uchádzačom.

 **Uchádzač predložením ponuky vyjadruje súhlas so zmluvnými podmienkami**, ktoré verejný obstarávateľ uviedol v Prílohe č. 3 tejto Výzvy.

**13.** **Podmienky účasti a doklady sú nasledovné:**

* **Podmienka:** § 32 ods. 1 písm. e) ZVO - **Uchádzač musí byť oprávnený vykonávať dané práce.**

Doklad: Kópiu oprávnenia na vykonávanie prác, ak uchádzač doklad nepredloží, verejný obstarávateľ môže overiť jeho oprávnenie v Registri právnických osôb, podnikateľov a orgánov verejnej moci, ak je zapísaný v danom registri; ak by vyhľadávanie v príslušnom registri nebolo možné, v takom prípade bude uchádzač požiadaný o doplnenie daného dokladu.

* **Podmienka:** § 32 ods. 1 písm. f) ZVO

Doklad: t. j. čestné vyhlásenie, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Pre splnenie predmetnej podmienky účasti sa vyžaduje predloženie čestného vyhlásenia. Dokument musí byť podpísaný štatutárnym zástupcom alebo osobou oprávnenou konať za uchádzača, nahraté vo formáte .pdf (Príloha č. 2 tejto Výzvy). Ak je uchádzač zapísaný v Zozname hospodárskych subjektoch vedenom na Úrade pre verejné obstarávanie, tento doklad predkladať nemusí.

 - U uchádzača nesmie byť dôvod vylúčenia pre konflikt záujmov podľa § 40 ods. 6 pís. f) zákona.

* **Podmienka: Podmienka: § 34 ods. 1 písm. b) ZVO**

Doklad: **Zoznam stavebných prác uskutočnených za predchádzajúcich päť rokov** od vyhlásenia verejného obstarávania, rovnakého alebo podobného predmetu obstarávania a zložitosti s uvedením cien, miest, lehôt a odberateľov; zoznam musí byť doplnený potvrdením o uspokojivom vykonaní stavebných prác a ich zhodnotení podľa obchodných podmienok; ak odberateľom bol verejný obstarávateľ alebo obstarávateľ dokladom je referencia podľa zákona o verejnom obstarávaní, údaje v evidencii referencií vedenej Úradom pre verejné obstarávanie overí verejný obstarávateľ. **Z tohto zoznamu musia byť minimálne tri zákazky na realizáciu prác podobného charakteru (v týchto podmienkach musia byť horizontálne vrty vŕtané technológiou strateného valivého dláta) v súhrnnej hodnote nad 100 000 € bez DPH.**

Za zákazky obdobného charakteru bude považovaná **technológia strateného valivého dláta a meraní vertikálneho priebehu vŕtania horizontálneho vrtu.**

Poznámka: technológie spôsobom - vŕtanie vrtov jadrovkou, bezjadrové vŕtanie, vŕtanie ponorným kladivom, vŕtanie vzduchom, boli vyskúšané v priebehu inžinierskogeologických prieskumov pre obytný súbor DH v rokoch 1974-1982. Jedinou technológiou, ktorá sa osvedčila bola technológia **strateného valivého dláta**. Dosiahli sa požadované dĺžky a smery ktoré boli doporučené inžinierskymi geológmi podieľajúcimi sa na prieskumných prácach

* Doklad: **Osvedčenie o odborne spôsobilej osoby na vykonávanie tejto činnosti** - činnosť vykonávaná banským spôsobom § 3 písm. b) inžiersko -geologický a hydrogeologický prieskum okrem geologických prác vykonávaných za účelom získania doplňujúcich údajov pre dokumentáciu stavieb a písmena h) strojné vŕtanie studní nad 30 m a vrty s dĺžkou nad 30 m na iné účely než práce uvedené v § 2 a v § 3 a-g zákona č. 51/1988 Zb. o banskej činnosti, výbušninách a o štátnej správe v znení neskorších predpisov.

**Ponuka musí obsahovať tieto dokumenty:**

**- Doklady podľa bodu 13. Podmienky účasti**

- **Cenová ponuka** - Príloha č. 1 tejto Výzvy

- **Vyplnený** Výkaz výmer podľa bodu 8. Cena a spôsob určenia ceny – Príloha č. 4

**- Zmluvu o dielo** (Príloha č. 3 tejto Výzvy), vyplnenú a podpísanú uchádzačom, jeho štatutárnym zástupcom resp. ním splnomocnenou osobou).

- Uchádzač doklad o konflikte záujmu nepredkladá. V prípade vylúčenia uchádzača dôkazné bremeno je na verejnom obstarávateľovi.

**14. Prijatie ponuky a uzavretie zmluvy:**

 Verejný obstarávateľ zašle bezodkladne po vyhodnotení ponúk z hľadiska plnenia kritérií uchádzačom, ktorých ponuky sa vyhodnocovali, oznámenie o výsledku vyhodnotenia ponúk, v ktorom úspešnému uchádzačovi oznámi, že jeho ponuku prijíma a neúspešným uchádzačom oznámi, že ich ponuky neprijíma. Úspešný uchádzač bude vyzvaný k predloženiu originálu Zmluvy o dielo.

 Verejný obstarávateľ nesmie uzavrieť zmluvu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

**15. Obhliadka:**

- Verejný obstarávateľ odporúča vykonanie obhliadky miesta realizácie prác pred vyhotovením cenove ponuky.

- Uchádzači, ktorí prejavia záujem o obhliadku, elektronicky požiadajú v systéme JOSEPHINE prostredníctvom záložky „KOMUNIKÁCIA“. Žiadosť o vykonanie obhliadky musí byť doručená najneskôr do uplynutia lehoty na predkladanie ponúk. Na žiadosti doručené po uvedenej lehote sa nebude prihliadať.

**16. Ďalšie informácie verejného obstarávateľa:**

- Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi.

Proti rozhodnutiu verejného obstarávateľa pri postupe zadávania zákazky podľa § 117 ZVO nie je možné v zmysle § 170 ods. 7 písm. c) ZVO podať námietky.

- Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

- Verejný obstarávateľ zálohu neposkytuje.

- Prijatá cena zákazky je konečná a nemenná.

- Verejný obstarávateľ môže realizovať zmenu zmluvy počas jej trvania v zmysle § 18 zákona č. 343/2015 Z. z o verejnom obstarávaní a o zmene a doplnení niektorých zákonov v znení neskorších predpisov.

- V prípade ak sa požiadavky na tovar odvolávajú na konkrétnu značku, verejný obstarávateľ pripúšťa ponúknuť ekvivalentný výrobok (ďalej len ekvivalent) za podmienky, že ponúknutý ekvivalent musí mať rovnaké alebo lepšie technické a úžitkové parametre.

- Verejný obstarávateľ môže zrušiť použitý postup zadávania zákazky v zmysle §57 ZVO.

**17. Vysvetlenie výzvy**

V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže záujemca elektronicky požiadať verejného obstarávateľa v systéme JOSEPHINE prostredníctvom záložky „KOMUNIKÁCIA“ o ich vysvetlenie. Záujemca musí svoju žiadosť doručiť verejnému obstarávateľovi dostatočne vopred pred uplynutím lehoty na predkladanie ponúk, tak aby mal verejný obstarávateľ dostatok času na spracovanie a doručenie odpovede všetkým záujemcom. O doručení správy bude záujemca informovaný prostredníctvom notifikačného e-mailu.

**18. Informácie o prípadných aktualizáciách týkajúcich sa zákazky**

Verejný obstarávateľ odporúča uchádzačom, ktorí chcú byť informovaní prostredníctvom notifikačných e-mailov o prípadných aktualizáciách a informáciách týkajúcich sa konkrétnej zákazky, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

 Schválila: Ing. Marta Popríková

 riaditeľka

Prílohy: Príloha č. 1 – Cenová ponuka

 Príloha č. 2 – Čestné vyhlásenie

 Príloha č. 3 – Návrh Zmluvy o dielo

 Príloha č. 4 – Realizačná projektová dokumentácia, Výkaz výmer